title: 2007/438/ES: Rozhodnutie Rady z  18. júna 2007 , ktorým sa mení a dopĺňa rozhodnutie 2001/264/ES prijímajúce bezpečnostné nariadenia Rady

text:
               26.6.2007

               SK

               Úradný vestník Európskej únie

               L 164/24

      ROZHODNUTIE RADY

   z 18. júna 2007,
   ktorým sa mení a dopĺňa rozhodnutie 2001/264/ES prijímajúce bezpečnostné nariadenia Rady
   (2007/438/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 207 ods. 3,
   so zreteľom na rozhodnutie Rady 2006/683/ES, Euratom z 15. septembra 2006, ktorým sa schvaľuje rokovací poriadok Rady (1), a najmä na jeho článok 24,
   keďže:

               (1)

               Dodatky 1 a 2 k bezpečnostným nariadeniam Rady Európskej únie pripojené k rozhodnutiu Rady 2001/264/ES z 19. marca 2001 prijímajúcemu bezpečnostné nariadenia Rady (2) obsahujú zoznam orgánov národnej bezpečnosti a tabuľku porovnania obsahujúcu vnútroštátne stupne bezpečnostného utajenia. Dodatky 1 a 2 k bezpečnostným nariadeniam Rady Európskej únie boli naposledy upravené rozhodnutím Rady 2005/571/ES z 12. júla 2005, ktorým sa mení a dopĺňa rozhodnutie 2001/264/ES (3).

               (2)

               Bulharská republika a Rumunsko podpísali 25. apríla 2005 zmluvu o pristúpení k Európskej únii, ktorá nadobudla platnosť 1. januára 2007.

               (3)

               Podľa článku 2 ods. 2 rozhodnutia 2001/264/ES členské štáty musia prijať vhodné opatrenia na to, aby pri práci s utajovanými skutočnosťami EÚ zabezpečili dodržiavanie bezpečnostných nariadení Rady.

               (4)

               Na to, aby sa zohľadnilo pristúpenie Bulharskej republiky a Rumunska v dodatkoch uvedených v odôvodnení 1, je potrebné vykonať v rozhodnutí 2001/264/ES zodpovedajúce technické zmeny a doplnenia,

         ROZHODLA TAKTO:
   Článok 1
   V rozhodnutí 2001/264/ES sa dodatok 1 a dodatok 2 nahrádzajú textom, ktorý tvorí prílohu k tomuto rozhodnutiu.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Luxemburgu 18. júna 2007

            Za Radu

            predseda

         F.-W. STEINMEIER

      (1)  Ú. v. EÚ L 285, 16.10.2006, s. 47. Rozhodnutie naposledy zmenené a doplnené rozhodnutím 2007/4/ES, Euratom (Ú. v. EÚ L 1, 4.1.2007, s. 9).

      (2)  Ú. v. ES L 101, 11.4.2001, s. 1. Rozhodnutie naposledy zmenené a doplnené rozhodnutím 2005/952/ES (Ú. v. EÚ L 346, 29.12.2005, s. 18).

      (3)  Ú. v. EÚ L 193, 23.7.2005, s. 31.

      PRÍLOHA
      „
            Dodatok 1
            Zoznam orgánov národnej bezpečnosti
            BELGICKO

                        Nationale veiligheidsoverheid/

                        Autorité nationale de sécurité

                        FOD Buitenlandse Zaken, Buitenlandse Handel en Ontwikkelingssamenwerking/SPF affaires étrangères, commerce extérieur et coopération au développement

                        Karmelietenstraat 15/Rue des Petits Carmes 15

                        B-1000 Brussel/B-1000 Bruxelles

                        Tel. secretariaat/secrétariat: (32-2) 501 45 42

                        Fax (32-2) 501 45 96

                  BULHARSKO

                        Държавна комисия по сигурността на информацията

                        ул. Ангел Кънчев 1

                        София 1000

                        България

                        Телефон: (359-2) 921 59 11

                        Факс: (359-2) 987 37 50

                        State Commission on Information Security

                        1 Angel Kanchev Str.

                        BG-1000 Sofia

                        Телефон: (359-2) 921 59 11

                        Факс: (359-2) 987 37 50

                  ČESKÁ REPUBLIKA

                        Národní bezpečnostní úřad

                        (National Security Authority)

                        Na Popelce 2/16

                        CZ-150 06 Praha 56

                        Tel.: (420) 257 28 33 35

                        Fax: (420) 257 28 31 10

                  DÁNSKO

                        Politiets Efterretningstjeneste

                        Klausdalsbrovej 1

                        DK-2860 Søborg

                        Telefon (45) 33 14 88 88

                        Fax (45) 33 43 01 90

                        Forsvarets Efterretningstjeneste

                        Kastellet 30

                        DK-2100 København Ø

                        Telefon (45) 33 32 55 66

                        Fax (45) 33 93 13 20

                  NEMECKO

                        Bundesministerium des Innern

                        Referat IS 4

                        Alt-Moabit 101 D

                        D-11014 Berlin

                        Telefon (49-1) 88 86 81 15 26

                        Fax (49-1) 888 68 15 15 26

                  ESTÓNSKO

                        Estonian National Security Authority

                        Security Department

                        Ministry of Defence of the Republic of Estonia

                        Sakala 1

                        EE-15094 Tallinn

                        Tel: + 372/7170 077, + 372/7170 030

                        Faks: + 372/7170 213

                  GRÉCKO

                        Γενικό Επιτελείο Εθνικής Αμύνης (ΓΕΕΘΑ)

                        Διακλαδική Διεύθυνση Στρατιωτικών Πληροφοριών (ΔΔΣΠ)

                        Διεύθυνση Ασφαλείας και Αντιπληροφοριών

                        ΣΤΓ 1020

                        Χολαργός — Αθήνα

                        Ελλάδα

                              Τηλέφωνα:

                              (30-210) 657 20 09 (ώρες γραφείου)
                              (30-210) 657 20 10 (ώρες γραφείου)

                              Φαξ

                              (30-210) 642 64 32
                              (30-210) 652 76 12

                        Hellenic National Defence General Staff (HNDGS)

                        Military Intelligence Sectoral Directorate

                        Security Counterintelligence Directorate

                        GR-STG 1020

                        Holargos — Athens

                              Τηλέφωνα:

                              (30-210) 657 20 09 (ώρες γραφείου)
                              (30-210) 657 20 10 (ώρες γραφείου)

                              Φαξ

                              (30-210) 642 64 32
                              (30-210) 652 76 12

                        ŠPANIELSKO

                        Autoridad Nacional de Seguridad

                        Oficina Nacional de Seguridad

                        Avenida Padre Huidobro s/n

                        Carretera Nacional Radial VI, km 8,5

                        E-28023 Madrid

                              Tel.

                              (34) 913 72 57 07
                              (34) 913 72 50 27

                        Fax (34) 913 72 58 08

                  FRANCÚZSKO

                        Secrétariat général de la défense nationale

                        Service de sécurité de défense (SGDN/SSD)

                        51, boulevard de la Tour-Maubourg

                        F-75700 Paris 07 SP

                        Tél. (33) 171 75 81 77

                        Fax (33) 171 75 82 00

                  ÍRSKO

                        National Security Authority

                        Department of Foreign Affairs

                        80 St Stephens Green

                        Dublin 2

                        Telephone: + 353-1-478 08 22

                        Fax + 353-1-478 14 84

                  TALIANSKO

                        Presidenza del Consiglio dei Ministri

                        Autorità Nazionale per la Sicurezza

                        Cesis III Reparto (UCSi)

                        Via di Santa Susanna, 15

                        I-1187 Roma

                        Tel. (39) 06 61 17 42 66

                        Fax (39) 06 488 52 73

                  CYPRUS

                        Υπουργείο Άμυνας

                        Στρατιωτικό Επιτελείο του Υπουργού

                        Εθνική Αρχή Ασφάλειας (ΕΑΑ)

                        Υπουργείο Άμυνας

                        Λεωφόρος Εμμανουήλ Ροΐδη 4

                        1432 Λευκωσία

                        Κύπρος

                        Τηλέφωνα: (357-22) 80 75 69, (357-22) 80 76 43, (357-22) 80 77 64, (357) 99 35 80 00

                        Φαξ (357-22) 30 23 51

                        Ministry of Defence

                        Minister’s Military Staff

                        National Security Authority (NSA)

                        4 Emanuel Roidi street

                        CY-1432 Nicosia

                        Τηλέφωνα: (357-22) 80 75 69, (357-22) 80 76 43, (357-22) 80 77 64, (357) 99 35 80 00

                        Φαξ (357-22) 30 23 51

                  LOTYŠSKO

                        National Security Authority of Constitution Protection

                        Bureau of the Republic of Latvia

                        Miera iela 85 A

                        LV-1001 Rīga

                        Tālrunis: (371) 702 54 18

                        Fakss: (371) 702 54 54

                  LITVA

                        National Security Authority of the Republic of Lithuania

                        Gedimino pr. 40/1 LTL-2600 Vilnius

                        Telefonas: (370) 5 266 32 05

                        Faksas: (370) 5 266 32 00

                  LUXEMBURSKO

                        Autorité nationale de sécurité

                        Boîte postale 2379

                        L-1023 Luxembourg

                              Tél.

                              (352) 47 82 210 central
                              (352) 47 82 253 direct

                        Fax (352) 47 82 243

                  MAĎARSKO

                        Nemzeti Biztonsági Felügyelet

                        Pf.: 2

                        H-1357 Budapest

                        Telefon: (36-1) 346 96 52

                        Fax: (36-1) 346 96 58

                  MALTA

                        Ministeru tal-Ġustizzja u l-Affarijiet Interni

                        P.O. Box 146

                        MT-Valletta

                        Telefown: + 356/21 24 98 44

                        Fax + 356/25 69 53 21

                  HOLANDSKO

                        Ministerie van Binnenlandse Zaken en Koninkrijksrelaties

                        Postbus 20010

                        NL-2500 EA Den Haag

                        Telefoon: + 31/70/320 44 00

                        Fax 31/70/320 07 33

                        Ministerie van Defensie

                        Beveiligingsautoriteit

                        Postbus 20701

                        NL-2500 ES Den Haag

                        Telefoon: + 31/70/318 70 60

                        Fax 31/70/318 75 22

                  RAKÚSKO

                        Informationssicherheitskommission

                        Bundeskanzleramt

                        Ballhausplatz 2

                        A-1014 Wien

                        Telefon (43-1) 531 15 25 94

                        Fax (43-1) 531 15 26 15

                  POĽSKO

                        Agencja Bezpieczeństwa Wewnętrznego – ABW

                        Departament Ochrony Informacji Niejawnych

                        ul. Rakowiecka 2 A

                        00-993 Warszawa

                        Polska

                        Tel.: (48-22) 585 73 60

                        Faks: (48-22) 585 85 09

                        Służba Kontrwywiadu Wojskowego

                        Biuro Ochrony Informacji Niejawnych

                        ul. Oczki 1

                        02-007 Warszawa

                        Polska

                        Tel.: (48-22) 684 12 47

                        Faks: (48-22) 684 10 76

                  PORTUGALSKO

                        Presidência do Conselho de Ministros

                        Autoridade Nacional de Segurança

                        Avenida Ilha da Madeira, 1

                        P-1400-204 Lisboa

                        Tel.: (+351) 21 301 17 10

                        Fax: (+351) 21 303 17 11

                  RUMUNSKO

                        Romanian ANS – ORNISS

                        Strada Mureș nr. 4

                        RO-012275 București

                        Telefon: (40-21) 224 58 30

                        Fax: (40-21) 224 07 14

                  SLOVINSKO

                        Urad Vlade RS za varovanje tajnih podatkov

                        Gregorčičeva 27

                        SI-1000 Ljubljana

                        Tel. (386-1) 478 13 90

                        Faks (386-1) 478 13 99

                  SLOVENSKO

                        Národný bezpečnostný úrad

                        (National Security Authority)

                        Budatínska 30

                        P.O. Box 16

                        850 07 Bratislava 57

                        Slovenská republika

                        Tel.: (421-2) 68 69 23 14

                        Fax: (421-2) 63 82 40 05

                  FÍNSKO

                        Kansallinen turvallisuusviranomainen

                        Ulkoasiainministeriö/Turvallisuusyksikkö

                        Kanavakatu 3 A

                        PL 176

                        FI-00161 Helsinki

                        P. (358-9) 16 05 55 10

                        F. (358-9) 16 05 55 16

                  ŠVÉDSKO

                        Utrikesdepartementet

                        SSSB

                        S-103 39 Stockholm

                        Telefon (46-8) 405 54 44

                        Fax (46-8) 723 11 76

                  SPOJENÉ KRÁĽOVSTVO

                        UK National Security Authority

                        PO Box 49359

                        GB-London SW1P 1LU

                        Telephone: + 44-020 7930 8768

                        Fax + 44-020 7821 8604

            Dodatok 2
            Porovnanie vnútroštátnych stupňov bezpečnostného utajenia

                        Stupne utajenia EÚ

                        Très secret UE/EU top secret

                        Secret UE

                        Confidentiel UE

                        Restreint UE

                        Belgicko

                        Très Secret
                        Zeer Geheim

                        Secret
                        Geheim

                        Confidentiel
                        Vertrouwelijk

                        Diffusion restreinte
                        Beperkte Verspreiding

                        Bulharsko

                        Cтpoгo ceкретно

                        Ceкретно

                        Поверително

                        За служебно ползване

                        Česká republika

                        Přísně tajné

                        Tajné

                        Důvěrné

                        Vyhrazené

                        Dánsko

                        Yderst hemmeligt

                        Hemmeligt

                        Fortroligt

                        Til tjenestebrug

                        Nemecko

                        Streng geheim

                        Geheim

                        VS (1) — Vertraulich

                        VS — Nur für den Dienstgebrauch

                        Estónsko

                        Täiesti salajane

                        Salajane

                        Konfidentsiaalne

                        Piiratud

                        Grécko

                        Άκρως Απόρρητο
                        Abr: ΑΑΠ

                        Απόρρητο
                        Abr: (ΑΠ)

                        Εμπιστευτικό
                        Αbr: (ΕΜ)

                        Περιορισμένης Χρήσης
                        Abr: (ΠΧ)

                        Španielsko

                        Secreto

                        Reservado

                        Confidencial

                        Difusión Limitada

                        Francúzsko

                        Très Secret Défense (2)

                        Secret Défense

                        Confidentiel Défense

                        Néant (3)

                        Írsko

                        Top Secret

                        Secret

                        Confidential

                        Restricted

                        Taliansko

                        Segretissimo

                        Segreto

                        Riservatissimo

                        Riservato

                        Cyprus

                        Άκρως Απόρρητο
                        Αbr: (AΑΠ)

                        Απόρρητο
                        Αbr: (ΑΠ)

                        Εμπιστευτικό
                        Αbr: (ΕΜ)

                        Περιορισμένης Χρήσης
                        Αbr: (ΠΧ)

                        Lotyšsko

                        Sevišķi slepeni

                        Slepeni

                        Konfidenciāli

                        Dienesta vajadzībām

                        Litva

                        Visiškai slaptai

                        Slaptai

                        Konfidencialiai

                        Riboto naudojimo

                        Luxembursko

                        Très Secret Lux

                        Secret Lux

                        Confidentiel Lux

                        Restreint Lux

                        Maďarsko

                        Szigorúan titkos!

                        Titkos!

                        Bizalmas!

                        Korlátozott terjesztésű!

                        Malta

                        L-Ghola Segretezza

                        Sigriet

                        Kunfidenzjali

                        Ristrett

                        Holandsko

                        STG Zeer Geheim

                        STG Geheim

                        STG Confidentieel

                        Departementaalvertrouwelijk

                        Rakúsko

                        Streng Geheim

                        Geheim

                        Vertraulich

                        Eingeschränkt

                        Poľsko

                        Ściśle Tajne

                        Tajne

                        Poufne

                        Zastrzeżone

                        Portugalsko

                        Muito Secreto

                        Secreto

                        Confidencial

                        Reservado

                        Rumunsko

                        Strict secret de importanță deosebită

                        Strict secret

                        Secret

                        Secret de serviciu

                        Slovinsko

                        Strogo tajno

                        Tajno

                        Zaupno

                        Interno

                        Slovensko

                        Prísne tajné

                        Tajné

                        Dôverné

                        Vyhradené

                        Fínsko

                        ERITTÄIN SALAINEN

                        SALAINEN

                        LUOTTAMUKSELLINEN

                        KÄYTTÖ RAJOITETTU

                        Švédsko

                        Kvalificerat hemlig

                        Hemlig

                        Hemlig

                        Hemlig

                        Spojené kráľovstvo

                        Top Secret

                        Secret

                        Confidential

                        Restricted

                        stupne utajenia NATO

                        Cosmic Top Secret

                        NATO Secret

                        NATO Confidential

                        NATO Restricted

                        stupne utajenia ZEÚ

                        Focal Top Secret

                        WEU Secret

                        WEU Confidential

                        WEU Restricted

                  “

         (1)  Nemecko: VS = Verschlusssache.

         (2)  Francúzsko: stupeň utajenia Trés Secret Défense, ktorý sa vzťahuje na najdôležitejšie štátne záležitosti, je možné zmeniť len po odsúhlasení predsedom vlády.

         (3)  Francúzsko vo svojom vnútroštátnom systéme nepoužíva stupeň utajenia ‚DIFFUSION RESTREINTE’. Francúzsko manipuluje s dokumentmi a chráni dokumenty, ktoré majú označenie ‚RESTREINT EU’, podľa svojich vnútroštátnych zákonov a platných právnych predpisov, ktoré nie sú menej prísne ako ustanovenia bezpečnostných nariadení Rady.


title: 2009/333/ES: Rozhodnutie Komisie z  20. apríla 2009 o finančnom príspevku Spoločenstva na rok 2009 na účely automatizácie veterinárnych postupov, systému oznamovania chorôb zvierat, komunikačných opatrení a štúdií a hodnotení a o priamom grante pre OIE na základe článku 168 ods. 1 písm. c) nariadenia (ES, Euratom) č. 2342/2002

text:
               21.4.2009

               SK

               Úradný vestník Európskej únie

               L 101/18

      ROZHODNUTIE KOMISIE

   z 20. apríla 2009
   o finančnom príspevku Spoločenstva na rok 2009 na účely automatizácie veterinárnych postupov, systému oznamovania chorôb zvierat, komunikačných opatrení a štúdií a hodnotení a o priamom grante pre OIE na základe článku 168 ods. 1 písm. c) nariadenia (ES, Euratom) č. 2342/2002
   (2009/333/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho články 17, 20, článok 37 ods. 2 a článok 37a ods. 2,
   keďže:

               (1)

               V rozhodnutí 90/424/EHS sa stanovujú postupy, ktorými sa riadi finančné prispievanie Spoločenstva na špecifické veterinárne opatrenia, najmä pokiaľ ide o informačnú politiku v oblasti zdravia zvierat, dobrých podmienok zvierat a bezpečnosti potravín, technické a vedecké opatrenia a kontrolu.

               (2)

               Podľa článku 16 rozhodnutia 90/424/EHS Spoločenstvo poskytne finančný príspevok na zavedenie informačnej politiky v oblasti zdravia zvierat, dobrých podmienok zvierat a bezpečnosti potravín živočíšneho pôvodu vrátane realizácie štúdií potrebných na prípravu a vypracovanie právnych predpisov v oblasti dobrých podmienok zvierat.

               (3)

               Preto je vhodné, aby v roku 2009 Spoločenstvo poskytlo finančné prostriedky na štúdie, posúdenia vplyvov, hodnotenia a informačnú politiku v oblasti bezpečnosti potravín, zdravia a dobrých podmienok zvierat a zootechniky. Mala by sa určiť maximálna výška finančných prostriedkov, ktoré sa na tieto opatrenia vyhradia.

               (4)

               Mala by sa vykonať štúdia uskutočniteľnosti všeobecnej revízie právnych predpisov Spoločenstva týkajúcich sa dobrých podmienok zvierat z farmových chovov a zahrnutia ukazovateľov dobrých podmienok zvierat z farmových chovov do právnych predpisov. Okrem toho by sa mala vykonať štúdia o posúdení vplyvu, pokiaľ ide o dobré podmienky zvierat pri presune a zabíjanie rýb z farmových chovov. Tieto štúdie podporia akcie uvedené v akčnom pláne Spoločenstva na ochranu a dobré životné podmienky zvierat na roky 2006 – 2010.

               (5)

               V akčnom pláne Spoločenstva na ochranu a dobré životné podmienky zvierat na roky 2006 – 2010 (2) sa ustanovuje najmä hodnotenie pokroku, ako aj následné plánovanie na ďalšie obdobie po roku 2010. Preto je tu potreba globálneho prehodnotenia politiky Spoločenstva v oblasti dobrých podmienok zvierat do roku 2010.

               (6)

               V oznámení Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov o novej stratégii Európskej únie týkajúcej sa zdravia zvierat v EÚ (2007 – 2013) podľa zásady „prevencia je lepšia ako liečba“ (3) sa ustanovuje vyvinutie všeobecného právneho predpisu EÚ týkajúceho sa zdravia zvierat a harmonizovaného rámca EÚ týkajúceho sa kritérií pre schémy spoločného znášania zodpovednosti a nákladov. Preto by sa mala vykonať štúdia na podporu posúdenia vplyvu všeobecného právneho predpisu týkajúceho sa zdravia zvierat a štúdia uskutočniteľnosti, pokiaľ ide o revíziu rozhodnutia 90/424/EHS.

               (7)

               Všetky štúdie okrem štúdie uskutočniteľnosti týkajúcej sa revízie rozhodnutia 90/424/EHS podliehajú osobitným zmluvám v zmysle rámcovej dohody GR SANCO o hodnotení, posúdení vplyvu a súvisiacich službách, časť 3 (potravinový reťazec) (na ktorú bola v roku 2004 vypísaná výzva na predkladanie ponúk). Tieto osobitné zmluvy podpíše Komisia a vybraný dodávateľ, ako je uvedené v rámcovej zmluve. V roku 2009 sa má vyhlásiť výzva na predkladanie ponúk na vykonanie štúdie uskutočniteľnosti revízie rozhodnutia 90/424/EHS.

               (8)

               V článku 37a ods. 1 písm. b) rozhodnutia 90/424/EHS sa stanovuje, že finančný príspevok Spoločenstva sa môže udeliť na účely automatizácie veterinárnych postupov súvisiacich s hostingom, riadením a údržbou integrovaných počítačových veterinárnych systémov, ak je to vhodné, vrátane rozhraní s vnútroštátnymi databázami. Finančný príspevok Spoločenstva by sa preto mal poskytnúť na účely hostingu, riadenia a údržby integrovaného počítačového veterinárneho systému TRACES (Trade Control and Expert System – systém kontroly obchodu a expertov), ktorý bol zavedený rozhodnutím Komisie 2003/24/ES z 30. decembra 2002 o vývoji integrovaného počítačového veterinárneho systému (4) s cieľom zabezpečiť, aby bol uvedený systém dostupný, bezpečný a aktualizovaný.

               (9)

               V článku 37 ods. 1 rozhodnutia 90/424/EHS sa stanovuje, že finančná pomoc Spoločenstva sa môže poskytnúť na účely zavedenia systémov na identifikáciu zvierat a oznamovanie chorôb podľa právnych predpisov týkajúcich sa veterinárnych kontrol v obchode so živými zvieratami v rámci Spoločenstva so zreteľom na dokončenie vnútorného trhu. Finančný príspevok Spoločenstva by sa mal preto poskytnúť na účely aktualizácie systému oznamovania chorôb zvierat (Animal Disease Notification System – ADNS) na základe rozhodnutia Komisie 2005/176/ES z 1. marca 2005 o stanovení písomnej formy a kódov na oznamovanie chorôb zvierat podľa smernice Rady 82/894/EHS (5) vrátane potrebných technických zlepšení.

               (10)

               V oznámení o novej stratégii týkajúcej sa zdravia zvierat v EÚ (2007 – 2013) sa uznáva význam dialógu medzi občanmi, združeniami občianskej spoločnosti a inštitúciami ES (najmä Komisiou). Preto je na propagáciu problematiky zdravia zvierat a princípov stratégie v oblasti zdravia zvierat u zúčastnených strán, organizácií a spoločnosti ako celku potrebná účinná komunikačná stratégia.

               (11)

               Podľa článku 19 rozhodnutia 90/424/EHS sa Spoločenstvo môže zaviazať alebo pomáhať členským štátom alebo medzinárodným organizáciám pri záväzku prijímať technické a vedecké opatrenia potrebné na tvorbu veterinárnych právnych predpisov Spoločenstva a na rozvoj veterinárneho vzdelávania a odbornej prípravy.

               (12)

               Svetová organizácia pre zdravie zvierat (World Organisation for Animal Health – OIE) je medzivládna organizácia zodpovedná za zlepšovanie zdravia zvierat na celom svete. Svetová obchodná organizácia (WTO) ju uznáva ako referenčnú organizáciu pre stanovovanie noriem pre medzinárodný obchod so zvieratami a ich produktmi.

               (13)

               OIE v súčasnosti plánuje medzinárodnú konferenciu o slintačke a krívačke. Táto konferencia podporí opatrenia uvedené v oznámení o novej stratégii týkajúcej sa zdravia zvierat v EÚ (2007 – 2013). Preto je vhodné, aby Spoločenstvo prispelo k tejto iniciatíve v záujme dosiahnutia lepšej ochrany pred touto chorobou. Spoločenstvo by preto malo podporiť túto iniciatívu OIE.

               (14)

               OIE má vo svojom sektore de facto monopolné postavenie, ako je uvedené v článku 168 ods. 1 písm. c) nariadenia Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6); na to, aby Spoločenstvo prispelo k organizácii a usporiadaniu medzinárodnej konferencie o slintačke a krívačke preto nie je potrebná výzva na predkladanie návrhov.

               (15)

               Toto rozhodnutie je rozhodnutím o financovaní v zmysle článku 75 nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (7), a článku 90 nariadenia (ES, Euratom) č. 2342/2002.

               (16)

               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,

         ROZHODLA TAKTO:
   Článok 1
   Týmto sa schvaľuje finančný príspevok Spoločenstva do maximálnej výšky 250 000 EUR na vykonanie štúdie uskutočniteľnosti všeobecnej revízie právnych predpisov Spoločenstva týkajúcich sa dobrých podmienok zvierat z farmových chovov a zahrnutia ukazovateľov dobrých podmienok zvierat z farmových chovov do právnych predpisov.
   Článok 2
   Týmto sa schvaľuje finančný príspevok Spoločenstva do maximálnej výšky 150 000 EUR na vykonanie štúdie o posúdení vplyvu, pokiaľ ide o dobré podmienky zvierat pri preprave a zabíjaní rýb z farmových chovov.
   Článok 3
   Týmto sa schvaľuje finančný príspevok Spoločenstva do maximálnej výšky 350 000 EUR na vykonanie štúdie o prehodnotení politiky Spoločenstva v oblasti dobrých podmienok zvierat.
   Článok 4
   Týmto sa schvaľuje finančný príspevok Spoločenstva do maximálnej výšky 150 000 EUR na vykonanie štúdie na podporu posúdenia vplyvu všeobecného právneho predpisu týkajúceho sa zdravia zvierat.
   Článok 5
   Týmto sa schvaľuje finančný príspevok Spoločenstva do maximálnej výšky 250 000 EUR na vykonanie štúdie uskutočniteľnosti týkajúcej sa revízie rozhodnutia 90/424/EHS.
   Článok 6
   Týmto sa schvaľuje finančný príspevok Spoločenstva na účely hostingu, riadenia a údržby systému TRACES, ktorý bol zavedený rozhodnutím 2003/24/ES, v tejto výške a s týmto cieľom:

               a)

               600 000 EUR na hosting;

               b)

               450 000 EUR na obstaranie potrebnej logistickej podpory v rámci pomoci používateľom;

               c)

               400 000 EUR na nákup potrebnej podpory v oblasti údržby systému s cieľom prispôsobiť ho právnemu a technickému vývoju;

               d)

               380 000 EUR na potrebný rozvoj v oblasti spracovania údajov;

               e)

               300 000 EUR na vývoj rozhrania medzi vnútroštátnymi databázami identifikácie hovädzieho dobytka;

               f)

               120 000 EUR na nákup počítačových licencií.

         Článok 7
   Týmto sa schvaľuje finančný príspevok Spoločenstva vo výške 270 000 EUR na aktualizáciu systému oznamovania chorôb zvierat (ADNS) na základe rozhodnutia 2005/176/ES.
   Článok 8
   Týmto sa schvaľuje, že Komisia poskytne príslušným orgánom a občanom informácie o právnych predpisoch Spoločenstva v oblasti zdravia a dobrých podmienok zvierat v tejto výške a s týmto cieľom:

               —

               1 400 000 EUR na uverejňovanie a šírenie informácií a stratégie v oblasti zdravia zvierat,

               —

               150 000 EUR na uverejňovanie a šírenie informácií a stratégie v oblasti dobrých podmienok zvierat.

         Článok 9
   Týmto sa schvaľuje finančný príspevok Spoločenstva na financovanie medzinárodnej konferencie o slintačke a krívačke, ktorú zorganizuje OIE v roku 2009, vo výške 200 000 EUR, čo predstavuje spolufinancovanie Spoločenstva v maximálnej výške 33 % celkových oprávnených nákladov.
   Článok 10
   Finančné príspevky stanovené v článkoch 1 až 9 sa financujú v rámci rozpočtovej položky 17 04 02 01 rozpočtu Európskej únie na rok 2009.
   Dodávatelia štúdií stanovených v článkoch 1, 2, 3 a 4 budú vybraní na základe rámcovej dohody GR SANCO o hodnotení služieb, časť 3 (potravinový reťazec).
   Dodávatelia štúdie stanovenej v článku 5 budú vybraní na základe výzvy na predkladanie ponúk na špecifickú zmluvu počas posledného štvrťroka roku 2009.
   Finančné príspevky stanovené v článkoch 6 a 7 sa poskytnú na základe týchto rámcových dohôd GR DIGIT: DI 5370, DI 5711, DI 5712, DI 5716, DI 5717, DI 5719, DI 5720 a DI 6350.
   Článok 11
   Zmluva o grante na finančné príspevky, ako je ustanovené v článku 9, bude s OIE uzatvorená bez výzvy na predkladanie návrhov, keďže OIE je medzivládna organizácia zodpovedná za zlepšenie zdravia zvierat na celom svete a má de facto monopolné postavenie.

      V Bruseli 20. apríla 2009

            Za Komisiu

         Androulla VASSILIOU

            členka Komisie

      (1)  Ú. v. ES L 224, 18.8.1990, s. 19.

      (2)  KOM(2006) 13 v konečnom znení.

      (3)  KOM(2007) 539 v konečnom znení.

      (4)  Ú. v. ES L 8, 14.1.2003, s. 44.

      (5)  Ú. v. EÚ L 59, 5.3.2005, s. 40.

      (6)  Ú. v. ES L 357, 31.12.2002, s. 1.

      (7)  Ú. v. ES L 248, 16.9.2002, s. 1.


title: Rozhodnutie Rady zo 14. apríla 2014 o podpise Marakéšskej zmluvy o uľahčení prístupu k uverejneným dielam pre osoby nevidiace, zrakovo postihnuté alebo postihnuté inou poruchou čítania v mene Európskej únie

text:
               17.4.2014

               SK

               Úradný vestník Európskej únie

               L 115/1

         ROZHODNUTIE RADY
   zo 14. apríla 2014
   o podpise Marakéšskej zmluvy o uľahčení prístupu k uverejneným dielam pre osoby nevidiace, zrakovo postihnuté alebo postihnuté inou poruchou čítania v mene Európskej únie
   (2014/221/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 114 a článok 207 v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Od 22. januára 2011 je Únia na základe rozhodnutia Rady 2010/48/ES (1) viazaná dohovorom Organizácie Spojených národov o právach osôb so zdravotným postihnutím; ktorej ustanovenia sa stali integrálnou súčasťou právneho poriadku Európskej únie.

               (2)

               Rada 26. novembra 2012 poverila Komisiu, aby v rámci Svetovej organizácie duševného vlastníctva dojednala v mene Európskej únie medzinárodnú dohodu o zlepšení prístupu ku knihám pre osoby postihnuté poruchou čítania.

               (3)

               Rokovania boli úspešne ukončené na diplomatickej konferencii konanej v Marakéši od 17. do 28. júna 2013 a Marakéšska zmluva o uľahčení prístupu k uverejneným dielam pre osoby nevidiace, zrakovo postihnuté alebo postihnuté inou poruchou čítania (ďalej len Marakéšska zmluva) bola prijatá 27. júna 2013.

               (4)

               V Marakéšskej zmluve sa stanovuje súbor medzinárodných pravidiel, ktorými sa zabezpečia obmedzenia alebo výnimky týkajúce sa autorských práv v prospech osôb, ktoré sú nevidiace, zrakovo postihnuté alebo postihnuté inou poruchou čítania a umožní sa cezhraničná výmena kópií uverejnených diel v prístupnom formáte, ktoré boli vyhotovené na základe obmedzení a výnimiek týkajúcich sa autorských práv.

               (5)

               Marakéšska zmluva je otvorená na podpis ktorejkoľvek oprávnenej strane v lehote jedného roka od jej prijatia. Zmluva by sa mala podpísať v mene Únie, pokiaľ ide o otázky, ktoré patria do právomoci Európskej únie, s výhradou jej uzavretia k neskoršiemu dátumu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Marakéšskej zmluvy o uľahčení prístupu k uverejneným dielam pre osoby nevidiace, zrakovo postihnuté alebo postihnuté inou poruchou čítania (2) s výhradou jej uzavretia.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať Marakéšsku zmluvu v mene Únie.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 14. apríla 2014

            Za Radu

            predseda

         A. TSAFTARIS

      (1)  Rozhodnutie Rady 2010/48/ES z 26. novembra 2009 o uzatvorení Dohovoru Organizácie Spojených národov o právach osôb so zdravotným postihnutím Európskym spoločenstvom (Ú. v. EÚ L 23, 27.1.2010, s. 35).

      (2)  Text Marakéšskej zmluvy sa uverejní spolu s rozhodnutím o jej uzavretí.


title: Rozhodnutie Európskeho parlamentu (EÚ) 2017/1651 z 27. apríla 2017 o absolutóriu za plnenie rozpočtu Európskeho podporného úradu pre azyl za rozpočtový rok 2015

text:
               29.9.2017

               SK

               Úradný vestník Európskej únie

               L 252/193

         ROZHODNUTIE EURÓPSKEHO PARLAMENTU (EÚ) 2017/1651
   z 27. apríla 2017
   o absolutóriu za plnenie rozpočtu Európskeho podporného úradu pre azyl za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho podporného úradu pre azyl za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Európskeho podporného úradu pre azyl za rozpočtový rok 2015 spolu s odpoveďou úradu (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória úradu za plnenie rozpočtu za rozpočtový rok 2015 (05873/2017 – C8-0078/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (EÚ) č. 439/2010 z 19. mája 2010, ktorým sa zriaďuje Európsky podporný úrad pre azyl (4), a najmä na jeho článok 36,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/20123 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A8-0093/2017),

               1.

               udeľuje absolutórium výkonnému riaditeľovi Európskeho podporného úradu pre azyl za plnenie rozpočtu úradu za rozpočtový rok 2015;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskeho podporného úradu pre azyl, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 66.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 132, 29.5.2010, s. 11.

      (5)  Ú. v. EÚ L 328, 7.12.2013, s. 42.


title: 2014/338/EÚ: Rozhodnutie Európskej centrálnej banky z  5. júna 2014 , ktorým sa mení rozhodnutie ECB/2010/23 o rozdeľovaní menových príjmov národných centrálnych bánk členských štátov, ktorých menou je euro (ECB/2014/24)

text:
               7.6.2014

               SK

               Úradný vestník Európskej únie

               L 168/117

         ROZHODNUTIE EURÓPSKEJ CENTRÁLNEJ BANKY
   z 5. júna 2014,
   ktorým sa mení rozhodnutie ECB/2010/23 o rozdeľovaní menových príjmov národných centrálnych bánk členských štátov, ktorých menou je euro

      (ECB/2014/24)

      (2014/338/EÚ)

   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 32,
   keďže:

               (1)

               V rozhodnutí ECB/2010/23 (1) sa ustanovuje mechanizmus združovania a rozdeľovania menových príjmov z operácií menovej politiky.

               (2)

               Článok 5 ods. 2 rozhodnutia ECB/2010/23 ustanovuje, že výška menových príjmov každej NCB sa znižuje o čiastku rovnú úroku, ktorý vzniká alebo je platený za záväzky zahrnuté do záväzkového základu a v súlade s rozhodnutím Rady guvernérov podľa článku 32.4 druhého pododseku štatútu Európskeho systému centrálnych bánk a Európskej centrálnej banky. Malo by sa jasne stanoviť, že príjem za záväzky zahrnuté do záväzkového základu by sa mal zahrnúť do menového príjmu národných centrálnych bánk, ktorý sa má združiť.

               (3)

               Rozhodnutie ECB/2010/23 by sa preto malo zmeniť zodpovedajúcim spôsobom,

         PRIJALA TOTO ROZHODNUTIE:
   Článok 1
   Zmena
   Článok 5 ods. 2 rozhodnutia ECB/2010/23 sa nahrádza takto:

      „2.   Výška menového príjmu každej NCB sa upraví o čiastku rovnú úroku, ktorý vzniká, je platený alebo prijatý za záväzky zahrnuté do záväzkového základu a v súlade s rozhodnutím Rady guvernérov podľa článku 32.4 druhého pododseku štatútu ESCB.“

   Článok 2
   Nadobudnutie účinnosti
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      Vo Frankfurte nad Mohanom 5. júna 2014

            Prezident ECB

         Mario DRAGHI

      (1)  Rozhodnutie ECB/2010/23 z 25. novembra 2010 o rozdeľovaní menových príjmov národných centrálnych bánk členských štátov, ktorých menou je euro (Ú. v. EÚ L 35, 9.2.2011, s. 17).


title: Rozhodnutie Komisie z 28. novembra 2003, ktorým sa v mene Európskeho spoločenstva schvaľujú zmeny a doplnky príloh k Dohode medzi Európskym spoločenstvom a Spojenými štátmi americkými o sanitárnych opatreniach na ochranu verejného zdravia a zdravia zvierat pri obchodovaní so živými zvieratami a živočíšnymi výrobkamiText s významom pre EHP

text:
Dôležité právne oznámenie

|

32003D0833

Úradný vestník L 316 , 29/11/2003 S. 0020 - 0020

		Rozhodnutie Komisiez 28. novembra 2003,ktorým sa v mene Európskeho spoločenstva schvaľujú zmeny a doplnky príloh k Dohode medzi Európskym spoločenstvom a Spojenými štátmi americkými o sanitárnych opatreniach na ochranu verejného zdravia a zdravia zvierat pri obchodovaní so živými zvieratami a živočíšnymi výrobkami(Text s významom pre EHP)(2003/833/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na rozhodnutie Rady 98/258/ES zo 16. marca 1998 o uzatvorení Dohody medzi Európskym spoločenstvom a Spojenými štátmi americkými o sanitárnych opatreniach na ochranu verejného zdravia a zdravia zvierat pri obchodovaní so živými zvieratami a výrobkami živočíšneho pôvodu [1], najmä na tretí odsek jeho článku 4,keďže:(1) Spoločný riadiaci výbor pre dohodu (ďalej len "výbor") vydal na svojom zasadnutí 2. októbra odporúčanie týkajúce sa určenia rovnocennosti pre želatínu a kolagén na ľudskú spotrebu. V dôsledku tohto odporúčania je primerané zmeniť a doplniť prílohu V k dohode.(2) Tieto zmeny a doplnky by sa mali schváliť v mene spoločenstva.(3) Opatrenie stanovené v tomto rozhodnutí je v súlade so stanoviskom Stáleho výboru pre potravinový reťazec a zdravie zvierat,ROZHODLA TAKTO:Článok 1Podľa odporúčaní Spoločného riadiaceho výboru zriadeného podľa článku 14 Dohody medzi Európskym spoločenstvom a Spojenými štátmi americkými o sanitárnych opatreniach na ochranu verejného zdravia a zdravia zvierat sa zmeny a doplnky prílohy V k uvedenej dohode týmto schvaľujú v mene Európskeho spoločenstva. Text dohody vo forme výmeny listov vrátane zmien a doplnkov prílohy V k dohode je pripojený k tomuto rozhodnutiu.Článok 2Generálny riaditeľ pre zdravie a ochranu spotrebiteľa sa týmto schvaľuje na podpísanie dohody vo forme výmeny listov tak, aby zaväzovala spoločenstvo.Článok 3Toto rozhodnutie sa bude uplatňovať od prvého dňa mesiaca nasledujúceho po mesiaci, v ktorom Spojené štáty americké písomne oznámia Komisii, že ich interné postupy na schvaľovanie zmien a doplnkov uvedených v článku 1 boli ukončené.V Bruseli 28. novembra 2003Za KomisiuDavid Byrnečlen Komisie[1] Ú. v. ES L 118, 21.4.1998, s. 1.--------------------------------------------------


title: Rozhodnutie Komisie z  19. januára 2012 o zriadení skupiny orgánov Európskej únie pre prieskum ložísk a ťažbu ropy a zemného plynu na mori

text:
               21.1.2012

               SK

               Úradný vestník Európskej únie

               C 18/8

         ROZHODNUTIE KOMISIE
   z 19. januára 2012
   o zriadení skupiny orgánov Európskej únie pre prieskum ložísk a ťažbu ropy a zemného plynu na mori
   2012/C 18/07
   EURÓPSKA KOMISIA,
   so zreteľom na Zmluvu o fungovaní Európskej únie,
   keďže:

               (1)

               V článku 191 Zmluvy sa ustanovujú ciele udržiavania, ochrany a zlepšovania kvality životného prostredia a vytvára sa pre všetky akcie Únie povinnosť podpory vysokou úrovňou ochrany založenej na zásade predchádzania a preventívnych opatrení a obozretného a racionálneho využívania prírodných zdrojov.

               (2)

               Cieľom politiky Únie je znížiť výskyt závažných nehôd súvisiacich s prieskumom ložísk a ťažbou ropy a zemného plynu na mori a obmedziť ich následky a tým zvýšiť ochranu morského prostredia a pobrežných ekonomík pred znečistením, ako aj obmedziť možné narušenie domácej produkcie energie Únie a zlepšiť mechanizmy reakcie v prípade nehody.

               (3)

               Nehody súvisiace s činnosťami prieskumu ložísk a ťažby ropy a zemného plynu na mori v roku 2010, najmä na vrtnej plošine Deepwater Horizon v Mexickom zálive, podnietili preskúmanie politík zameraných na zaistenie bezpečnosti činností na mori. Komisia vyjadrila svoje prvé názory na bezpečnosť prieskumu ložísk a ťažby ropy a zemného plynu na mori vo svojom oznámení „Otázky bezpečnosti prieskumu ložísk a ťažby ropy a zemného plynu na mori“ (1) z 12. októbra 2010.

               (4)

               Riziká výskytu závažnej nehody súvisiacej s prieskumom ložísk a ťažbou ropy a zemného plynu na mori vo vodách Únie sú značné. Priemyselné odvetvia prieskumu ložísk a ťažby ropy a zemného plynu na mori sú vybudované v mnohých regiónoch Únie a existujú vyhliadky na ďalší rozvoj v regionálnych vodách Únie. Ťažba ropy a zemného plynu na mori je významným prvkom zabezpečenia dodávok energie v EÚ.

               (5)

               Aj keď v Únii už existujú príklady excelentnosti vo vnútroštátnych regulačných postupoch, ktoré súvisia s prieskumom ložísk a ťažbou ropy a zemného plynu na mori, zjednotenie vykonávania regulačného rámca pre prevádzkové činnosti ťažby ropy a zemného plynu na mori môže ďalej zvýšiť bezpečnosť činností na mori.

               (6)

               Neustála výmena skúseností, určenie osvedčených postupov medzi regulačnými orgánmi a odvetvím a zlepšenie vykonávacích opatrení sa uznáva ako kľúčový aspekt dobre fungujúceho regulačného režimu.

               (7)

               Hodnota spolupráce medzi orgánmi pre činnosti na mori bola jasne určená činnosťou Fóra pobrežných orgánov v Severnom mori a Medzinárodného fóra regulačných orgánov. Na základe týchto skúseností je dôležité maximalizovať efektívnosť výmeny skúseností a poznatkov v rámci celej Únie prostredníctvom oficiálnej štruktúry celej Únie.

               (8)

               Vychádzajúc predovšetkým z činností vnútroštátnych regulačných orgánov by skupina orgánov Európskej únie pre prieskum ložísk a ťažbu ropy a zemného plynu na mori mala do svojich činností zahrnúť skúsenosti príslušných zainteresovaných strán vrátane príslušných tretích krajín. Skupina orgánov by mala zjednodušiť prenos poznatkov medzi zainteresovanými stranami a pomáhať pri spracovaní oficiálnych usmernení týkajúcich sa osvedčených postupov.

               (9)

               Ciele spolupráce orgánov pre činnosti na mori v otázkach týkajúcich sa predchádzania výskytu závažných nehôd na mori a reakcie na ne dopĺňajú tiež ciele stálej pracovnej skupiny ťažobného priemyslu a iných odvetví ťažby zriadenej podľa článku 6 rozhodnutia Rady 2003/C 218/01, ktorým sa zriaďuje Poradný výbor pre bezpečnosť a ochranu zdravia pri práci a dopĺňa uvedený výbor.

               (10)

               Bez toho, aby boli dotknuté bezpečnostné predpisy Komisie stanovené v prílohe k rozhodnutiu Komisie 2001/844/ES, ESUO, Euratom, je potrebné stanoviť pravidlá poskytovania informácií členmi skupiny orgánov a ich zástupcami.

               (11)

               S osobnými údajmi týkajúcimi sa členov skupiny orgánov je potrebné zaobchádzať v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (2).

         ROZHODLA TAKTO:
   Článok 1
   Predmet úpravy
   Týmto sa zriaďuje skupina orgánov Európskej únie pre prieskum ložísk a ťažbu ropy a zemného plynu na mori (ďalej len „skupina orgánov“).
   Článok 2
   Úloha
   1.   Skupina orgánov slúži predovšetkým ako fórum na výmenu skúseností a poznatkov medzi vnútroštátnymi orgánmi a Komisiou.
   2.   Činnosti skupiny orgánov môžu v koordinácii s činnosťami ostatných príslušných skupín odborníkov zahŕňať všetky otázky týkajúce sa predchádzania závažným nehodám a reakcie na ne v prevádzkových činnostiach ťažby ropy a zemného plynu na mori v Únii a prípadne aj za jej hranicami.
   3.   Skupina odborníkov posudzuje najmä tieto otázky, v ktorých pomáha Komisii a ku ktorým jej poskytuje svoje stanoviská buď na žiadosť Komisie, alebo z vlastnej iniciatívy:

               a)

               určenie priorít pre prípravu usmerňujúcich dokumentov, noriem a osvedčených postupov v ropnom a plynárenskom odvetví;

               b)

               spracovanie usmernení o osvedčených postupoch v odvetví alebo iniciovanie ich spracovania a dohľad nad ním;

               c)

               v záujme výmeny skúseností, uľahčenia rýchlej výmeny informácií medzi Komisiou a vnútroštátnymi orgánmi, pokiaľ ide napr. o výskyt a príčiny závažných nehôd a reakcie na ne, a udalosti, ktoré by mohli viesť k závažným nehodám, ako aj operačné spravodajstvo týkajúce sa vrtných zariadení, ktoré sa majú pohybovať medzi členskými štátmi;

               d)

               podpora a uľahčenie hľadania konsenzu medzi Komisiou a vnútroštátnymi orgánmi, čo sa týka osvedčených regulačných postupov;

               e)

               podpora výmeny a vysielania pracovníkov medzi vnútroštátnymi orgánmi, s cieľom zvýšiť ich znalosti a skúsenosti;

               f)

               výmena informácií o uplatňovaní vnútroštátnych právnych predpisov a politík a právnych predpisov a politík Únie týkajúcich sa prieskumu ložísk a ťažby ropy a zemného plynu na mori vrátane opatrení na zamedzenie úmyselným protizákonným činom proti týmto činnostiam a pomoc Komisii v monitorovaní vykonávania príslušného acquis Únie.

         Článok 3
   Konzultácie
   1.   Bez toho, aby bol dotknutý článok 2, môže Komisia so skupinou orgánov konzultovať akúkoľvek otázku týkajúcu sa rizík súvisiacich s najväčšími nebezpečenstvami v oblasti vyhľadávania a prieskumu ložísk a ťažby ropy a zemného plynu na mori.
   2.   Skupina orgánov uskutočňuje konzultácie s inými skupinami odborníkov Komisie, ak existujú doplňujúce sa záujmy, aby sa zaistilo, že na príslušné otázky budú upozornené iné skupiny, a aby sa získali informácie, ktoré sú predmetom záujmu skupiny orgánov.
   Článok 4
   Členstvo – vymenovanie
   1.   Skupina orgánov sa skladá z orgánov členských štátov zodpovedných za regulačný dohľad nad prieskumom ložísk a ťažbou ropy a zemného plynu na mori a za príslušné otázky politiky.
   2.   Orgány členských štátov vymenujú svojich zástupcov.
   3.   Názvy orgánov členských štátov sa zverejnia v registri expertných skupín Komisie a podobných subjektov (ďalej len „register“).
   4.   Osobné údaje členov sa zhromažďujú, spracúvajú a uverejňujú v súlade s nariadením (ES) č. 45/2001.
   Článok 5
   Fungovanie
   1.   Skupine orgánov predsedá zástupca Komisie, ktorý môže vymenovať spolupredsedu.
   2.   Po dohode s útvarmi Komisie môže skupina orgánov zriaďovať podskupiny s cieľom preskúmať osobitné otázky, napríklad výmenu osvedčených postupov, a to na základe príslušného mandátu. Tieto podskupiny zanikajú hneď, ako splnia svoje mandáty.
   3.   Na pozvanie predsedu sa na práci skupiny orgánov môžu zúčastniť zástupcovia z dotknutých odvetví vrátane priemyslu, odborových zväzov, vysokých škôl, výskumných organizácií, mimovládnych organizácií, príslušných agentúr Únie, tretích krajín a iných zainteresovaných strán. Okrem toho sa môže štatút pozorovateľa udeliť jednotlivcom alebo organizáciám, ktorých účasť môže prispieť k práci skupiny orgánov.
   4.   Skupina a jej podskupiny sa zvyčajne stretávajú v priestoroch Komisie v súlade s postupmi a harmonogramom stanovenými Komisiou. Ak nie je ustanovené inak, sekretárske služby zabezpečuje Komisia.
   5.   Členský štát môže požiadať o stanovisko skupiny orgánov k dokumentom a uverejneným informáciám, pokiaľ ide o riziko súvisiace s najväčšími nebezpečenstvami v prieskume ložísk a ťažbe ropy a zemného plynu na mori, podľa ustanovení uplatniteľných právnych predpisov Únie.
   6.   Skupina orgánov podáva pravidelne správy o svojej činnosti, najmä o určení a vykonávaní osvedčených postupov a o výkonnosti odvetvia ťažby na mori.
   7.   Skupina orgánov sa schádza minimálne raz za rok.
   8.   Vymenovaní členovia skupiny orgánov a predseda sa minimálne raz za rok schádzajú s partnermi zo stálej pracovnej skupiny pre baníctvo a iné odvetvia ťažobného priemyslu, aby posúdili prácu obidvoch organizácií za predchádzajúce obdobie a aby sa vzájomne informovali o budúcich plánoch práce.
   9.   Informácie získané v rámci účasti na rokovaniach skupiny orgánov alebo jej podskupín nemožno voľne šíriť, ak sa podľa názoru Komisie tieto informácie týkajú dôverných záležitostí.
   10.   Skupina orgánov prijme rokovací poriadok na základe štandardného rokovacieho poriadku pre skupiny odborníkov.
   Článok 6
   Výdavky v súvislosti so stretnutiami
   1.   Účastníkom podieľajúcim sa na činnostiach skupiny orgánov alebo jej podskupín nepatrí za služby, ktoré poskytnú, odmena.
   2.   Náhradu za cestovné výdavky a diéty účastníkov na činnosti skupiny orgánov alebo jej podskupín poskytuje Komisia v súlade s ustanoveniami platnými v rámci Komisie.
   3.   Takéto výdavky budú hradené do výšky použiteľných súm pridelených v rámci ročného postupu prideľovania finančných prostriedkov.

      V Bruseli 19. januára 2012

            Za Komisiu

         Günther OETTINGER

            člen Komisie

      (1)  KOM(2010) 560 v konečnom znení.

      (2)  Ú. v. ES L 8, 12.1.2001, s. 1.


title: 2005/790/ES: Rozhodnutie Rady z 20. septembra 2005 o podpise Dohody medzi Európskym spoločenstvom a Dánskym kráľovstvom, v mene Spoločenstva, o právomoci a o uznávaní a výkone rozsudkov v občianskych a obchodných veciach

text:
               16.11.2005

               SK

               Úradný vestník Európskej únie

               L 299/61

         ROZHODNUTIE RADY
   z 20. septembra 2005
   o podpise Dohody medzi Európskym spoločenstvom a Dánskym kráľovstvom, v mene Spoločenstva, o právomoci a o uznávaní a výkone rozsudkov v občianskych a obchodných veciach
   (2005/790/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 61 písm. c) v spojení s prvou vetou prvého pododseku článku 300 ods. 2,
   so zreteľom na návrh Komisie,
   keďže:

               (1)

               V súlade s článkami 1 a 2 Protokolu o postavení Dánska, pripojeného k Zmluve o Európskej únii a k Zmluve o založení Európskeho spoločenstva, ustanovenia nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (1) nie sú pre Dánsko záväzné a Dánsko nepodlieha ich uplatňovaniu.

               (2)

               Rozhodnutím z 8. mája 2003 Rada výnimočne splnomocnila Komisiu rokovať o dohode medzi Európskym spoločenstvom a Dánskym kráľovstvom o rozšírení pôsobnosti ustanovení vyššie uvedeného nariadenia na Dánsko.

               (3)

               Komisia v mene Spoločenstva dojednala takúto dohodu s Dánskym kráľovstvom.

               (4)

               Spojené kráľovstvo a Írsko v súlade s článkom 3 Protokolu o postavení Spojeného kráľovstva a Írska, pripojeného k Zmluve o Európskej únii a k Zmluve o založení Európskeho spoločenstva, sa zúčastňujú na prijímaní a uplatňovaní tohto rozhodnutia.

               (5)

               V súlade s článkami 1 a 2 vyššie uvedeného Protokolu o postavení Dánska sa Dánsko nezúčastňuje na prijímaní tohto rozhodnutia a nie je ním viazané ani nepodlieha jeho uplatňovaniu.

               (6)

               Dohoda, parafovaná v Bruseli 17. januára 2005, by sa mala podpísať,

         ROZHODLA TAKTO:
   Článok 1
   Podpis Dohody medzi Európskym spoločenstvom a Dánskym kráľovstvom o právomoci a o uznávaní a výkone rozsudkov v občianskych a obchodných veciach sa týmto schvaľuje v mene Spoločenstva, s výhradou rozhodnutia Rady o uzavretí uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať v mene Spoločenstva dohodu, s výhradou jej uzavretia.

      V Bruseli 20. septembra 2005

            Za Radu

            predsedníčka

         M. BECKETT

      (1)  Ú. v. ES L 12, 16.1.2001, s. 1. Nariadenie naposledy zmenené a doplnené nariadením Komisie (ES) č. 2245/2004 (Ú. v. EÚ L 381, 28.12.2004, s. 10).
    ---documentbreak---

               16.11.2005

               SK

               Úradný vestník Európskej únie

               L 299/62

         DOHODA
   medzi Európskym spoločenstvom a Dánskym kráľovstvom o právomoci a o uznávaní a výkone rozsudkov v občianskych a obchodných veciach
   EURÓPSKE SPOLOČENSTVO, ďalej len „Spoločenstvo“,
   na jednej strane a
   DÁNSKE KRÁĽOVSTVO, ďalej len „Dánsko“,
   na strane druhej,
   SO ŽELANÍM zosúladiť kolízne normy právomoci v občianskych a obchodných veciach a zjednodušiť formality na účely rýchleho a jednoduchého uznávania a výkonu rozsudkov v rámci Spoločenstva,
   KEĎŽE 27. septembra 1968 členské štáty konajúc v súlade s článkom 293 štvrtou zarážkou Zmluvy o založení Európskeho spoločenstva uzavreli Bruselský dohovor o právomoci a výkone rozsudkov v občianskych a obchodných veciach (1) („Bruselský dohovor“), ktorý bol zmenený a doplnený dohovormi o pristúpení nových členských štátov k tomuto dohovoru. Dňa 16. septembra 1988 členské štáty a štáty EZVO uzavreli Luganský dohovor o právomoci a výkone rozsudkov v občianskych a obchodných veciach (2) („Luganský dohovor“), ktorý je obdobou Bruselského dohovoru,
   KEĎŽE hlavný obsah Bruselského dohovoru bol prevzatý nariadením Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (3) („nariadenie Brusel I“),
   ODVOLÁVAJÚC SA na Protokol o postavení Dánska pripojený k Zmluve o Európskej únii a Zmluve o založení Európskeho spoločenstva („Protokol o postavení Dánska“), podľa ktorého nariadenie Brusel I nie je v Dánsku uplatniteľné a ani preň nie je záväzné,
   ZDÔRAZŇUJÚC potrebu nájsť riešenie pre neuspokojivý právny stav vyplývajúci z rozdielov v platných pravidlách pre právomoc, uznávanie a výkon rozsudkov v rámci Spoločenstva,
   SO ŽELANÍM, aby sa ustanovenia nariadenia Brusel I, jeho budúce zmeny a doplnenia a s ním súvisiace vykonávacie opatrenia podľa medzinárodného práva uplatňovali na vzťahy medzi Spoločenstvom a Dánskom ako členským štátom so zvláštnym postavením s ohľadom na hlavu IV Zmluvy o založení Európskeho spoločenstva,
   ZDÔRAZŇUJÚC, že by sa mala zabezpečiť kontinuita medzi Bruselským dohovorom a touto dohodou, a rovnako by sa na túto dohodu mali vzťahovať prechodné ustanovenia nariadenia Brusel I. Rovnaká potreba kontinuity sa vzťahuje aj na výklad Bruselského dohovoru Súdnym dvorom Európskych spoločenstiev a Protokolu z roku 1971 (4), ktorý by sa mal taktiež uplatňovať na prípady nedoriešené už v čase nadobudnutia platnosti tejto dohody,
   ZDÔRAZŇUJÚC, že Bruselský dohovor sa naďalej uplatňuje na územia členských štátov, ktoré spadajú do územnej pôsobnosti tohto dohovoru a ktoré sú vyňaté z tejto dohody,
   ZDÔRAZŇUJÚC význam náležitej koordinácie medzi Spoločenstvom a Dánskom s ohľadom na rokovanie a závery medzinárodných dohôd, ktoré môžu ovplyvňovať alebo upravovať pôsobnosť nariadenia Brusel I,
   ZDÔRAZŇUJÚC, že Dánsko by sa malo usilovať o pripojenie k medzinárodným dohodám, ku ktorým pristúpilo Spoločenstvo a na ktorých je účasť Dánska významná v záujme jednotného uplatňovania nariadenia Brusel I a tejto dohody,
   UVÁDZAJÚC, že Súdny dvor Európskych spoločenstiev by mal mať právomoc, aby mohol zabezpečiť jednotné uplatňovanie a výklad tejto dohody vrátane ustanovení nariadenia Brusel I a každého vykonávacieho opatrenia Spoločenstva, ktoré je súčasťou tejto dohody,
   ODVOLÁVAJÚC SA na právomoc udelenú Súdnemu dvoru Európskych spoločenstiev v súlade s článkom 68 ods. 1 Zmluvy o založení Európskeho spoločenstva vydávať rozhodnutia o predbežných otázkach týkajúcich sa platnosti a výkladu aktov inštitúcií Spoločenstva na základe hlavy IV zmluvy, vrátane platnosti a výkladu tejto dohody, a na skutočnosť, že, ako vyplýva z Protokolu o postavení Dánska, toto ustanovenie nie je v Dánsku uplatniteľné a ani preň nie je záväzné,
   BERÚC DO ÚVAHY, že Súdny dvor Európskych spoločenstiev by mal mať právomoc za tých istých podmienok vydávať predbežné rozhodnutia o otázkach týkajúcich sa platnosti a výkladu tejto dohody, ktoré vznesie dánsky súd alebo tribunál, a že dánske súdy a tribunály by preto mali žiadať o vydanie predbežných rozhodnutí za rovnakých podmienok, aké majú v súvislosti s výkladom nariadenia Brusel I a jeho vykonávacích opatrení súdy a tribunály ostatných členských štátov,
   ODVOLÁVAJÚC SA na ustanovenie, že v súlade s článkom 68 ods. 3 Zmluvy o založení Európskeho spoločenstva, Rada Európskej únie, Európska komisia a členské štáty môžu Súdny dvor Európskych spoločenstiev požiadať o vydanie rozhodnutia týkajúceho sa otázky výkladu aktov inštitúcií Spoločenstva založených na hlave IV zmluvy, vrátane výkladu tejto dohody, a na skutočnosť, že, ako vyplýva z Protokolu o postavení Dánska, toto ustanovenie nie je v Dánsku uplatniteľné a ani preň nie je záväzné,
   BERÚC DO ÚVAHY, že Dánsku by mala byť v súvislosti s nariadením Brusel I a jeho vykonávacími opatreniami poskytnutá možnosť požiadať Súdny dvor Európskych spoločenstiev, za rovnakých podmienok ako majú ostatné členské štáty, o vydanie rozhodnutí o otázkach týkajúcich sa výkladu tejto dohody,
   ZDÔRAZŇUJÚC, že podľa dánskeho práva by mali súdy v Dánsku – pri výklade tejto dohody, vrátane ustanovení nariadenia Brusel I a každého vykonávacieho opatrenia Spoločenstva, ktoré je súčasťou tejto dohody – brať náležitý ohľad na rozhodnutia obsiahnuté v judikatúre Súdneho dvora Európskych spoločenstiev a na súdy členských štátov Európskych spoločenstiev v súvislosti s ustanoveniami Bruselského dohovoru, nariadenia Brusel I a každého vykonávacieho opatrenia Spoločenstva,
   BERÚC DO ÚVAHY, že by malo byť možné požiadať Súdny dvor Európskych spoločenstiev o vydanie rozhodnutí o otázkach dodržiavania záväzkov podľa tejto dohody v súlade s ustanoveniami Zmluvy o založení Európskeho spoločenstva, ktoré upravujú konania pred Súdnym dvorom,
   KEĎŽE, na základe článku 300 ods. 7 Zmluvy o založení Európskeho spoločenstva táto dohoda členské štáty zaväzuje, je vhodné, aby Dánsko v prípade jej porušenia členským štátom, malo možnosť obrátiť sa na Komisiu ako na ochrancu zmluvy,
   SA DOHODLI TAKTO:
   Článok 1
   Účel
   1.   Účelom tejto dohody je uplatňovať ustanovenia nariadenia Brusel I a jeho vykonávacích opatrení na vzťahy medzi Spoločenstvom a Dánskom v súlade s článkom 2 ods. 1 tejto dohody.
   2.   Cieľom zmluvných strán je dohodnúť sa na jednotnom uplatňovaní a výklade ustanovení nariadenia Brusel I a jeho vykonávacích opatrení vo všetkých členských štátoch.
   3.   Ustanovenia článku 3 ods. 1, článku 4 ods. 1 a článku 5 ods. 1 tejto dohody vyplývajú z Protokolu o postavení Dánska.
   Článok 2
   Právomoc, uznávanie a výkon rozsudkov v občianskych a obchodných veciach
   1.   Ustanovenia nariadenia Brusel I, ktoré je pripojené k tejto dohode a je jej súčasťou, spolu s jeho vykonávacími opatreniami v súlade s článkom 74 ods. 2 nariadenia a – s ohľadom na vykonávacie opatrenia prijaté po nadobudnutí platnosti tejto dohody – implementovanými Dánskom tak, ako je uvedené v článku 4 tejto dohody, a s opatreniami prijatými v súlade s článkom 74 ods. 1 nariadenia sa podľa medzinárodného práva uplatňujú na vzťahy medzi Spoločenstvom a Dánskom.
   2.   Na účel tejto dohody sa však uplatňovanie ustanovení uvedeného nariadenia upraví takto:

               a)

               článok 1 ods. 3 sa neuplatňuje;

               b)

               článok 50 sa dopĺňa týmto odsekom (ako odsek 2):
               „2.   Avšak navrhovateľ, ktorý požiada o výkon rozhodnutia vydaného správnym orgánom v Dánsku, si môže v súvislosti so súdnym príkazom na vyživovaciu povinnosť v adresovanom členskom štáte uplatniť nárok na výhody uvedené v prvom odseku, ak predloží potvrdenie z dánskeho ministerstva spravodlivosti, že spĺňa finančné požiadavky, ktoré ho oprávňujú na získanie úplnej alebo čiastočnej právnej pomoci alebo na oslobodenie od nákladov alebo výdavkov.“

               c)

               článok 62 sa dopĺňa týmto odsekom (ako odsek 2):
               „2.   Vo veciach týkajúcich sa vyživovacej povinnosti, výraz ‚súd’ zahŕňa dánske správne orgány.“

               d)

               článok 64 sa uplatňuje na zámorské lode registrované v Dánsku, ako aj v Grécku a Portugalsku;

               e)

               namiesto dátumu nadobudnutia účinnosti tohto nariadenia podľa jeho článku 70 ods. 2, článku 72 a 76 sa uplatňuje dátum nadobudnutia platnosti tejto dohody;

               f)

               namiesto článku 66 nariadenia sa uplatňujú prechodné ustanovenia tejto dohody;

               g)

               do prílohy I sa dopĺňa: „v Dánsku: článok 246 ods. 2 a 3 zákona o justícii (lov om rettens pleje)“;

               h)

               do prílohy II sa dopĺňa: „v Dánsku je to ‚byret’“;

               i)

               do prílohy III sa dopĺňa: „v Dánsku je to ‚landsret’“;

               j)

               do prílohy IV sa dopĺňa: „V Dánsku je to odvolanie na ‚Højesteret’ s povolením od ‚Procesbevillingsnævnet’.“

         Článok 3
   Zmeny a doplnenia nariadenia Brusel I
   1.   Dánsko sa nezúčastňuje na prijímaní zmien a doplnení nariadenia Brusel I a takéto zmeny a doplnenia nie sú v Dánsku uplatniteľné a ani preň nie sú záväzné.
   2.   Pri každom prijatí zmien a doplnení nariadenia oznámi Dánsko Komisii svoje rozhodnutie, či implementuje obsah týchto zmien a doplnení. Oznámenie formou notifikácie musí byť podané v čase prijímania zmien a doplnení alebo do 30 dní po ich prijatí.
   3.   Ak sa Dánsko rozhodne, že bude implementovať obsah zmien a doplnení, oznámenie musí uvádzať, či sa táto implementácia uskutoční administratívnou cestou alebo si vyžaduje schválenie parlamentom.
   4.   Ak sa v oznámení uvádza, že sa implementácia môže uskutočniť administratívnou cestou, musí oznámenie okrem toho uviesť, že všetky potrebné administratívne opatrenia nadobúdajú účinnosť dňom nadobudnutia účinnosti zmien a doplnení nariadenia alebo že nadobúdajú účinnosť dňom oznámenia, podľa toho, ktorý z dátumov nastane neskôr.
   5.   Ak sa v oznámení uvádza, že implementácia si vyžaduje schválenie dánskym parlamentom, uplatňujú sa tieto pravidlá:

               a)

               legislatívne opatrenia v Dánsku nadobúdajú účinnosť dňom nadobudnutia účinnosti zmien a doplnení nariadenia alebo do šiestich mesiacov po oznámení, podľa toho, ktorý z dátumov nastane neskôr;

               b)

               Dánsko oznámi Komisii dátum, ku ktorému vykonávacie legislatívne opatrenia nadobúdajú účinnosť.

         6.   Oznámením Dánska o tom, že obsah zmien a doplnení bol v Dánsku implementovaný v súlade s odsekmi 4 a 5, vznikajú podľa medzinárodného práva Dánsku a Spoločenstvu vzájomné povinnosti. Zmeny a doplnenia nariadenia tak predstavujú zmeny a doplnenia tejto dohody a považujú sa za prílohy k nej.
   7.   V prípadoch, že:

               a)

               Dánsko oznámi svoje rozhodnutie, že neimplementuje obsah zmien a doplnení; alebo

               b)

               Dánsko nepodá oznámenie v časovej lehote 30 dní stanovenej v odseku 2; alebo

               c)

               legislatívne opatrenia v Dánsku nenadobúdajú účinnosť v rámci časových lehôt stanovených v odseku 5;

         sa táto dohoda považuje za ukončenú, pokiaľ zmluvné strany nerozhodnú inak v lehote 90 dní alebo, v situácii uvedenej v písmene c), legislatívne opatrenia v Dánsku nadobúdajú účinnosť v tej istej lehote. Zánik dohody nadobúda účinnosť tri mesiace po uplynutí lehoty 90 dní.
   8.   Právne konania začaté a listiny úradne vyhotovené alebo zaregistrované ako verejné listiny pred dňom zániku dohody tak, ako stanovuje odsek 7, týmto nie sú dotknuté.
   Článok 4
   Vykonávacie opatrenia
   1.   Dánsko sa nezúčastňuje prijímania stanovísk výboru uvedeného v článku 75 nariadenia Brusel I. Vykonávacie opatrenia prijaté podľa článku 74 ods. 2 tohto nariadenia nie sú v Dánsku uplatniteľné a ani preň nie sú záväzné.
   2.   Pri každom schvaľovaní vykonávacích opatrení v súlade s článkom 74 ods. 2 nariadenia sa vykonávacie opatrenia oznámia Dánsku. Dánsko oznámi Komisii svoje rozhodnutie, či implementuje obsah vykonávacích opatrení. Oznámenie sa musí podať po prijatí vykonávacích opatrení alebo do 30 dní po ich prijatí.
   3.   Oznámenie musí uvádzať, že všetky potrebné správne opatrenia v Dánsku nadobúdajú účinnosť dňom nadobudnutia účinnosti vykonávacích opatrení alebo že nadobúdajú účinnosť dňom oznámenia, podľa toho, ktorý z dátumov nastane neskôr.
   4.   Oznámením Dánska o tom, že obsah vykonávacích opatrení bol v Dánsku implementovaný, vznikajú podľa medzinárodného práva Dánsku a Spoločenstvu vzájomné povinnosti. Vykonávacie opatrenia tvoria súčasť tejto dohody.
   5.   V prípadoch, že:

               a)

               Dánsko oznámi svoje rozhodnutie, že neimplementuje obsah vykonávacích opatrení; alebo

               b)

               Dánsko nepodá oznámenie v časovej lehote 30 dní stanovenej v odseku 2;

         sa táto dohoda považuje za ukončenú, pokiaľ zmluvné strany nerozhodnú inak v lehote 90 dní. Zánik dohody nadobúda účinnosť tri mesiace po uplynutí lehoty 90 dní.
   6.   Právne konania začaté a listiny úradne vyhotovené alebo zaregistrované ako verejné listiny pred dňom zániku dohody tak, ako stanovuje odsek 5, týmto nie sú dotknuté.
   7.   Ak si implementácia vo výnimočných prípadoch vyžaduje schválenie dánskym parlamentom, podľa odseku 2 to Dánsko uvedie v oznámení a uplatnia sa ustanovenia článku 3 ods. 5 až 8.
   8.   Dánsko oznámi Komisii text, ktorým sa menia a dopĺňajú body uvedené v článku 2 ods. 2 písm. g) až j) tejto dohody. Komisia článok 2 ods. 2 písm. g) až j) zodpovedajúcim spôsobom upraví.
   Článok 5
   Medzinárodné dohody, ktoré majú vplyv na nariadenie Brusel I
   1.   Medzinárodné dohody, ktoré Spoločenstvo uzavrelo, založené na pravidlách nariadenia Brusel I nie sú v Dánsku uplatniteľné a ani preň nie sú záväzné.
   2.   Dánsko sa zdrží uzavretia medzinárodných dohôd, ktoré môžu ovplyvňovať alebo upravovať pôsobnosť nariadenia Brusel I pripojeného k tejto dohode, pokiaľ na to Spoločenstvo neudelilo súhlas a neboli podniknuté dostatočné opatrenia v súvislosti so vzťahom medzi touto dohodou a príslušnou medzinárodnou dohodou.
   3.   Počas rokovaní o medzinárodných dohodách, ktoré môžu ovplyvňovať alebo upravovať pôsobnosť nariadenia Brusel I pripojeného k tejto dohode, bude Dánsko koordinovať svoje stanovisko so Spoločenstvom a zdrží sa akéhokoľvek konania, ktoré by ohrozovalo ciele stanoviska Spoločenstva v rámci jeho kompetencie v takýchto rokovaniach.
   Článok 6
   Právomoc Súdneho dvora Európskych spoločenstiev v súvislosti s výkladom dohody
   1.   Ak vznikne otázka týkajúca sa platnosti alebo výkladu tejto dohody v prípade pojednávanom pred dánskym súdom alebo tribunálom, tento súd alebo tribunál požiada Súdny dvor o vydanie rozhodnutia o tejto otázke vždy, keď by bol o vydanie rozhodnutia za rovnakých okolností požiadaný súd alebo tribunál iného členského štátu Európskej únie s ohľadom na nariadenie Brusel I a jeho vykonávacie opatrenia uvedené v článku 2 ods. 1 tejto dohody.
   2.   Podľa dánskeho práva berú súdy v Dánsku pri výklade tejto dohody náležitý ohľad na rozhodnutia obsiahnuté v judikatúre Súdneho dvora, pokiaľ ide o ustanovenia Bruselského dohovoru, nariadenia Brusel I a každého vykonávacieho opatrenia Spoločenstva.
   3.   Dánsko môže, rovnako ako Rada, Komisia a každý členský štát, požiadať Súdny dvor o vydanie rozhodnutia o otázke týkajúcej sa výkladu tejto dohody. Rozhodnutie vydané Súdnym dvorom v reakcii na takúto žiadosť sa neuplatňuje na rozsudky súdov alebo tribunálov členských štátov, ktoré majú účinky res judicata.
   4.   Dánsko má nárok predložiť Súdnemu dvoru svoje stanovisko v prípadoch, keď mu bola otázka predbežného rozhodnutia týkajúceho sa výkladu akéhokoľvek ustanovenia uvedeného v článku 2 ods. 1 postúpená súdom alebo tribunálom členského štátu.
   5.   Uplatňuje sa Protokol o štatúte Súdneho dvora Európskych spoločenstiev a jeho rokovací poriadok.
   6.   Ak sa ustanovenia Zmluvy o založení Európskeho spoločenstva týkajúce sa rozhodnutí vydaných Súdnym dvorom zmenia a doplnia s následným vplyvom na rozhodnutia v súvislosti s nariadením Brusel I, môže Dánsko upovedomiť Komisiu o svojom rozhodnutí neuplatňovať zmeny a doplnenia s ohľadom na túto dohodu. Oznámenie musí byť podané v čase nadobudnutia účinnosti zmien a doplnení alebo do 60 dní po nadobudnutí účinnosti.
   V takomto prípade sa táto dohoda považuje za ukončenú. Zánik dohody nadobúda účinnosť tri mesiace po oznámení.
   7.   Právne konania začaté a listiny úradne vyhotovené alebo zaregistrované ako verejné listiny pred dňom zániku dohody tak, ako stanovuje odsek 6, týmto nie sú dotknuté.
   Článok 7
   Právomoc Súdneho dvora Európskych spoločenstiev v súvislosti s dodržiavaním dohody
   1.   Komisia môže v súvislosti s neplnením ktoréhokoľvek záväzku podľa tejto dohody začať voči Dánsku konanie na Súdnom dvore.
   2.   Pri nedodržiavaní povinností podľa tejto dohody členským štátom môže Dánsko podať Komisii sťažnosť.
   3.   Uplatňujú sa príslušné ustanovenia Zmluvy o založení Európskeho spoločenstva, ktoré upravujú konania na Súdnom dvore, ako aj Protokol o štatúte Súdneho dvora Európskych spoločenstiev a jeho rokovací poriadok.
   Článok 8
   Územná pôsobnosť
   1.   Táto dohoda sa uplatňuje na územiach uvedených v článku 299 Zmluvy o založení Európskeho spoločenstva.
   2.   Ak Spoločenstvo rozhodne o rozšírení uplatňovania nariadenia Brusel I na územia, ktoré sa v súčasnosti riadia Bruselským dohovorom, budú Spoločenstvo a Dánsko spolupracovať, aby sa zabezpečilo rozšírenie tohto uplatňovania aj na Dánsko.
   Článok 9
   Prechodné ustanovenia
   1.   Táto dohoda sa uplatňuje iba na právne konania začaté a listiny úradne vyhotovené alebo zaregistrované ako verejné listiny po nadobudnutí jej platnosti.
   2.   Ak sa však konania v členskom štáte pôvodu začali pred nadobudnutím platnosti tejto dohody, rozsudky vydané po tomto dátume sa uznajú a vykonajú v súlade s touto dohodou:

               a)

               ak sa konania v členskom štáte pôvodu začali po nadobudnutí platnosti Bruselského alebo Luganského dohovoru nielen v členskom štáte pôvodu, ale aj v adresovanom členskom štáte;

               b)

               vo všetkých ostatných prípadoch, ak bola právomoc založená na pravidlách, ktoré boli v súlade s pravidlami ustanovenými buď v tejto dohode, alebo v dohovore uzavretom medzi členským štátom pôvodu a adresovaným členským štátom, ktorý bol v platnosti v čase začatia konaní.

         Článok 10
   Vzťah k nariadeniu Brusel I
   1.   Táto dohoda platí bez toho, aby bolo dotknuté uplatňovanie nariadenia Brusel I inými členskými štátmi Spoločenstva, ako je Dánsko.
   2.   V každom prípade sa však táto dohoda uplatňuje:

               a)

               vo veciach právomoci, kde má odporca bydlisko v Dánsku alebo kde články 22 a 23 nariadenia uplatniteľné na vzťahy medzi Spoločenstvom a Dánskom na základe článku 2 tejto dohody delegujú právomoc na dánske súdy;

               b)

               vo vzťahu k lis pendens alebo k súvisiacim sporom tak, ako ustanovujú články 27 a 28 nariadenia Brusel I, uplatniteľným na vzťahy medzi Spoločenstvom a Dánskom na základe článku 2 tejto dohody, keď sa konania začali v inom členskom štáte ako Dánsko a v Dánsku;

               c)

               vo veciach uznávania a výkonu, kde je Dánsko buď štátom pôvodu, alebo štátom adresovaným.

         Článok 11
   Zánik dohody
   1.   Táto dohoda zaniká, keď Dánsko informuje ostatné členské štáty o tom, že si už neželá využívať ustanovenia časti I Protokolu o postavení Dánska, v súlade s článkom 7 tohto protokolu.
   2.   Táto dohoda môže zaniknúť vypovedaním ktoroukoľvek zo zmluvných strán. Zánik nadobúda účinnosť šesť mesiacov po dni vypovedania.
   3.   Právne konania začaté a listiny úradne vyhotovené alebo zaregistrované ako verejné listiny pred dňom zániku dohody tak, ako stanovujú odseky 1 alebo 2, týmto nie sú dotknuté.
   Článok 12
   Nadobudnutie platnosti
   1.   Zmluvné strany prijmú túto dohodu v súlade so svojimi príslušnými postupmi.
   2.   Dohoda nadobudne platnosť prvým dňom šiesteho mesiaca po oznámení zmluvných strán o ukončení ich príslušných postupov potrebných na tento účel.
   Článok 13
   Autentickosť znení
   Táto dohoda je vyhotovená dvojmo v jazyku anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, slovenskom, slovinskom, španielskom, švédskom a talianskom, pričom každé znenie je rovnako autentické.

      Hecho en Bruselas, el diecinueve de octubre del dos mil cinco.
      V Bruselu dne devatenáctého října dva tisíce pět.
      Udfærdiget i Bruxelles den nittende oktober to tusind og fem.
      Geschehen zu Brüssel am neunzehnten Oktober zweitausendfünf.
      Kahe tuhande viienda aasta oktoobrikuu üheksateistkümnendal päeval Brüsselis.
      Έγινε στις Βρυξέλλες, στις δέκα εννέα Οκτωβρίου δύο χιλιάδες πέντε.
      Done at Brussels on the nineteenth day of October in the year two thousand and five.
      Fait à Bruxelles, le dix-neuf octobre deux mille cinq.
      Fatto a Bruxelles, addì diciannove ottobre duemilacinque.
      Briselē, divtūkstoš piektā gada deviņpadsmitajā oktobrī.
      Priimta du tūkstančiai penktų metų spalio devynioliktą dieną Briuselyje.
      Kelt Brüsszelben, a kettőezer ötödik év október tizenkilencedik napján.
      Magħmul fi Brussel, fid-dsatax jum ta' Ottubru tas-sena elfejn u ħamsa.
      Gedaan te Brussel, de negentiende oktober tweeduizend vijf.
      Sporządzono w Brukseli dnia dziewiętnastego października roku dwa tysiące piątego.
      Feito em Bruxelas, em dezanove de Outubro de dois mil e cinco.
      V Bruseli dňa devätnásteho októbra dvetisícpäť.
      V Bruslju, devetnajstega oktobra leta dva tisoč pet.
      Tehty Brysselissä yhdeksäntenätoista päivänä lokakuuta vuonna kaksituhattaviisi.
      Som skedde i Bryssel den nittonde oktober tjugohundrafem.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólonoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Reino de Dinamarca
         Za Dánské království
         For Kongeriget Danmark
         Für das Königreich Dänemark
         Taani Kuningriigi nimel
         Για το Βασίλειο της Δανίας
         For the Kingdom of Denmark
         Pour le Royaume de Danemark
         Per il Regno di Danimarca
         Dānijas Karalistes vārdā
         Danijos Karalystės vardu
         A Dán Királyság részéről
         Għar-Renju tad-Danimarka
         Voor het Koninkrijk Denemarken
         W imieniu Królestwa Danii
         Pelo Reino da Dinamarca
         Za Dánske kráľovstvo
         Za Kraljevino Dansko
         Tanskan kuningaskunnan puolesta
         På Konungariket Danmarks vägnar

      (1)  Ú. v. ES L 299, 31.12.1972, s. 32; Ú. v. ES L 304, 30.10.1978, s. 1; Ú. v. ES L 388, 31.12.1982, s. 1; Ú. v. ES L 285, 3.10.1989, s. 1; Ú. v. ES C 15, 15.1.1997, s. 1; konsolidovaná verzia v Ú. v. ES C 27, 26.1.1998, s. 1.

      (2)  Ú. v. ES L 319, 25.11.1988, s. 9.

      (3)  Ú. v. ES L 12, 16.1.2001, s. 1. Nariadenie naposledy zmenené a doplnené nariadením Komisie (ES) č. 2245/2004 (Ú. v. EÚ L 381, 28.12.2004, s. 10).

      (4)  Ú. v. ES L 204, 2.8.1975, s. 28; Ú. v. ES L 304, 30.10.1978, s. 1; Ú. v. ES L 388, 31.12.1982, s. 1; Ú. v. ES L 285, 3.10.1989, s. 1; Ú. v. ES C 15, 15.1.1997, s. 1; konsolidovaná verzia v Ú. v. ES C 27, 26.1.1998, s. 28.
   PRÍLOHA
   Nariadenie Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach, zmenené a doplnené nariadením Komisie (ES) č. 1496/2002 z 21. augusta 2002, ktorým sa mení a dopĺňa príloha I (kritériá právomoci uvedené v článku 3 ods. 2 a článku 4 ods. 2) a príloha II (zoznam príslušných súdov a orgánov) k nariadeniu Rady (ES) č. 44/2001 o právomoci o uznávaní a výkone rozsudkov v občianskych a obchodných veciach a nariadením Komisie (ES) č. 2245/2004 z 27. decembra 2004, ktorým sa menia a dopĺňajú prílohy I, II, III a IV k nariadeniu Rady (ES) č. 44/2001 o právomoci a o uznávaní a výkone rozsudkov v občianskych a obchodných veciach.


title: Rozhodnutie Rady z 13. decembra 1993 o uzavretí Dohody vo forme výmeny listov medzi Európskym hospodárskym spoločenstvom a Islandskou republikou, ktorá sa týka určitých opatrení v oblasti poľnohospodárstva

text:
Dôležité právne oznámenie

|

31993D0736

Úradný vestník L 346 , 31/12/1993 S. 0016 - 0016 Fínske špeciálne vydanie: Kapitola 2 Zväzok 11 S. 0036  Švédske špeciálne vydanie: Kapitola 2 Zväzok 11 S. 0036

		Rozhodnutie Radyz 13. decembra 1993o uzavretí Dohody vo forme výmeny listov medzi Európskym hospodárskym spoločenstvom a Islandskou republikou, ktorá sa týka určitých opatrení v oblasti poľnohospodárstva(93/736/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 113 v spojitosti s článkom 228, odsek 3, prvý pododsek,so zreteľom na návrh Komisie,so zreteľom na stanovisko Európskeho parlamentu [1],keďže v rámci rokovaní o Európskom hospodárskom priestore (EHP) je možné rokovať o Dohode vo forme výmeny listov medzi Európskym hospodárskym spoločenstvom a Islandskou republikou, ktorá sa týka určitých opatrení v oblasti poľnohospodárstva;keďže táto dohoda je súčasťou celkovej bilancie výsledkov rokovaní o EHP a základným prvkom pre tom, aby spoločenstvo schválilo Dohodu o EHP;keďže táto dohoda by sa mala schváliť,ROZHODLA TAKTO:Článok 1Dohoda vo forme výmeny listov medzi Európskym hospodárskym spoločenstvom a Islandskou republikou, ktorá sa týka určitých opatrení v oblasti poľnohospodárstva, sa týmto schvaľuje v mene spoločenstva.Text dohody je pripojený k rozhodnutiu Rady 93/239/EHS z 15. marca 1993, ktoré sa týka uzavretia Dohody vo forme výmeny listov medzi Európskym hospodárskym spoločenstvom, na jednej strane, a Rakúskou republikou, Fínskou republikou, Islandskou republikou, Nórskym kráľovstvom a Švédskym kráľovstvom, na druhej strane, o dočasnej aplikácii dohôd o určitých opatreniach v oblasti poľnohospodárstva, podpísaných uvedenými stranami v Oporte 2. mája 1992 [2].Článok 2Predseda Rady poskytne oznámenie o schválení dohody spoločenstvom [3].V Bruseli 13. decembra 1993Za RadupredsedaPh. Maystadt[1] Ú. v. ES C 305, 23.11.1992, s. 60.[2] Ú. v. ES L 109, 1.5.1993, s. 1.[3] Pozri stranu 35 tohto úradného vestníka.--------------------------------------------------


title: Rozhodnutie Rady 2014/293/SZBP z  15. apríla 2014 o podpise a uzavretí Dohody medzi Európskou úniou a Švajčiarskou konfederáciou o účasti Švajčiarskej konfederácie na vojenskej misii Európskej únie na podporu výcviku ozbrojených síl Mali (EUTM Mali)

text:
               21.5.2014

               SK

               Úradný vestník Európskej únie

               L 151/16

         ROZHODNUTIE RADY 2014/293/SZBP
   z 15. apríla 2014
   o podpise a uzavretí Dohody medzi Európskou úniou a Švajčiarskou konfederáciou o účasti Švajčiarskej konfederácie na vojenskej misii Európskej únie na podporu výcviku ozbrojených síl Mali (EUTM Mali)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 37, v spojení s článkom 218 ods. 5 a 6 Zmluvy o fungovaní Európskej únie,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               V článku 8 ods. 3 rozhodnutia Rady 2013/34/SZBP zo 17. januára 2013 o vojenskej misii Európskej únie na podporu výcviku ozbrojených síl Mali (EUTM Mali) (1) sa stanovuje, že podrobné podmienky týkajúce sa účasti tretích štátov sa ustanovia v dohodách, ktoré sa uzatvoria v súlade s článkom 37 Zmluvy o Európskej únii a v súlade s postupom ustanoveným v článku 218 Zmluvy o fungovaní Európskej únie.

               (2)

               Rada 10. februára 2014 prijala rozhodnutie o poverení začať rokovania o Dohode medzi Európskou úniou a Švajčiarskou konfederáciou o účasti Švajčiarskej konfederácie na vojenskej misii Európskej únie na podporu výcviku ozbrojených síl Mali (EUTM Mali) (ďalej len „dohoda“).

               (3)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Švajčiarskou konfederáciou o účasti Švajčiarskej konfederácie na vojenskej misii Európskej únie na podporu výcviku ozbrojených síl Mali (EUTM Mali).
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Úniu.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 15. apríla 2014

            Za Radu

            predsedníčka

         C. ASHTON

      (1)  Ú. v. EÚ L 14, 18.1.2013, s. 19.


title: Rozhodnutie Rady (SZBP) 2015/1066 z 2. júla 2015, ktorým sa mení rozhodnutie 2013/183/SZBP o reštriktívnych opatreniach voči Kórejskej ľudovodemokratickej republike

text:
               3.7.2015

               SK

               Úradný vestník Európskej únie

               L 174/25

         ROZHODNUTIE RADY (SZBP) 2015/1066
   z 2. júla 2015,
   ktorým sa mení rozhodnutie 2013/183/SZBP o reštriktívnych opatreniach voči Kórejskej ľudovodemokratickej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na rozhodnutie Rady 2013/183/SZBP z 22. apríla 2013 o reštriktívnych opatreniach voči Kórejskej ľudovodemokratickej republike a o zrušení rozhodnutia 2010/800/SZBP (1), a najmä na jeho článok 19 ods. 2,
   keďže:

               (1)

               Rada 22. apríla 2013 prijala rozhodnutie 2013/183/SZBP.

               (2)

               Do zoznamu osôb a subjektov, na ktoré sa vzťahujú reštriktívne opatrenia, uvedeného v prílohe II k rozhodnutiu 2013/183/SZBP by sa mal doplniť jeden subjekt a šesť osôb.

               (3)

               Príloha II k rozhodnutiu 2013/183/SZBP by sa preto mala zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Príloha II k rozhodnutiu 2013/183/SZBP sa mení tak, ako sa uvádza v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 2. júla 2015

            Za Radu

            predseda

         J. ASSELBORN

      (1)  Ú. v. EÚ L 111, 23.4.2013, s. 52.

      PRÍLOHA
      Do zoznamu osôb a subjektov, na ktoré sa vzťahujú reštriktívne opatrenia stanovené v príllohe II k rozhodnutiu 2013/183/SZBP, sa dopĺňajú osoby a subjekty uvedené nižšie:
      II.   Osoby a subjekty poskytujúce finančné služby, ktoré by mohli prispieť k jadrovému programu, programu balistických striel alebo programu iných zbraní hromadného ničenia v KĽDR.

      A.   Osoby

                  Meno

                  Identifikačné údaje

                  Odôvodnenie

                  4.

                  KIM Il-Su

                  Rahlstedter Straße 83 a, 22149 Hamburg.
                  Dátum narodenia: 2.9.1965
                  Miesto narodenia: Pchjongjang, KĽDR

                  Oprávnený splnomocnený zástupca spoločnosti KNIC GmbH, ktorá sa nachádza na zozname EÚ, konajúci v mene KNIC alebo pod jej vedením.

                  5.

                  KANG Song-Nam

                  Rahlstedter Straße 83 a, 22149 Hamburg.
                  Dátum narodenia: 5.7.1972
                  Miesto narodenia: Pchjongjang, KĽDR

                  Oprávnený splnomocnený zástupca spoločnosti KNIC GmbH, ktorá sa nachádza na zozname EÚ, konajúci v mene KNIC alebo pod jej vedením.

                  6.

                  CHOE Chun-Sik

                  Rahlstedter Straße 83 a, 22149 Hamburg.
                  Dátum narodenia: 23.12.1963
                  Miesto narodenia: Pchjongjang, KĽDR
                  č. pasu: 745132109 platný do: 12.2.2020

                  Oprávnený splnomocnený zástupca spoločnosti KNIC GmbH, ktorá sa nachádza na zozname EÚ, konajúci v mene KNIC alebo pod jej vedením.

                  7.

                  SIN Kyu-Nam

                  Dátum narodenia: 12.9.1972
                  Miesto narodenia: Pchjongjang, KĽDR
                  č. pasu: PO472132950

                  Vedúci oddelenia v ústredí spoločnosti KNIC v Pchjongjangu a bývalý oprávnený splnomocnený zástupca spoločnosti KNIC GmbH Hamburg, konajúci v mene KNIC alebo pod jej vedením.

                  8.

                  PAK Chun-San

                  Dátum narodenia: 18.12.1953
                  Miesto narodenia: Phjongan, KĽDR.
                  č. pasu: PS472220097

                  Vedúci oddelenia v ústredí spoločnosti KNIC v Pchjongjangu a bývalý oprávnený splnomocnený zástupca spoločnosti KNIC GmbH Hamburg, konajúci v mene KNIC alebo pod jej vedením.

                  9.

                  SO Tong Myong

                  Dátum narodenia: 10.9.1956

                  Výkonný riaditeľ spoločnosti KNIC GmbH Hamburg, konajúci v mene KNIC alebo pod jej vedením.

            B.   Subjekty

                  Názov

                  Identifikačné údaje

                  Odôvodnenie

                  5.

                  Korea National Insurance Company (KNIC) GmbH.
                  (alias Korea Foreign Insurance Company)

                  Rahlstedter Straße 83 a, 22149 Hamburg

                  KNIC GmbH ako dcérska spoločnosť kontrolovaná ústredím KNIC v Pchjongjangu (adresa: Haebangsan-dong, Central District, Pchjongjang, KĽDR), ktoré je vládnym subjektom, vytvára značné devízové príjmy, ktoré sa používajú na podporu režimu v Severnej Kórei. Tieto zdroje by mohli prispievať k jadrovému programu, programu balistických striel alebo programu iných zbraní hromadného ničenia v KĽDR.
                  Okrem toho je ústredie KNIC v Pchjongjangu prepojené s Kanceláriou 39 Kórejskej strany pracujúcich, ktorá je označeným subjektom.